Document ID: 31993R3637

NEUVOSTON ASETUS (EY) N:o 3637/93,
annettu 16 päivänä joulukuuta 1993,
eräitä maatalous- ja teollisuustuotteita koskevien GATT-sidottujen yhteisön tariffikiintiöiden avaamisesta ja hallinnoinnista
EUROOPAN UNIONIN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
tullitariffeja ja kauppaa koskevan yleissopimuksen (GATT) perusteella yhteisö on sitoutunut avaamaan joka vuosi tietyin edellytyksin yhteisön tariffikiintiöitä alennetuin tullein tai tullittomina eräille maatalous- ja teollisuustuotteille; näin ollen avataan kyseiset tariffikiintiöt vuodelle 1993 ja täsmennetään tarvittaessa mahdollisesti säädetyt kiintiöihin lukemisedellytykset,
on suotavaa taata erityisesti kaikille yhteisön tuojille tasavertainen ja jatkuva mahdollisuus käyttää kyseisiä kiintiöitä ja näitä kiintiöitä varten säädettyjen tullimäärien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen saakka,
yhteisön kuuluu päättää kiintiöiden avaamisesta kansainvälisten velvoitteidensa mukaisesti; mikään ei kuitenkaan estä sitä, että näiden kiintiöiden yhteisen hallinnon tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hallinto vaatii kuitenkin läheistä yhteistyötä jäsenvaltioiden ja komission välillä, jonka on erityisesti voitava seurata kiintiöiden täyttymistä ja ilmoittaa siitä jäsenvaltioille, ja
Belgian kuningaskunnan, Alankomaiden kuningaskunnan ja Luxemburgin suurherttuakunnan muodostaessa Benelux-talousliiton ja tämän liiton edustaessa niitä, kiintiöiden hallintoon liittyvän toiminnon voi suorittaa jokin sen jäsenistä,
ON ANTANUT TÄMÄN ASETUKSEN:
1 artikla
1. Jäljempänä kuvailtujen tuotteiden tuonnissa sovellettavat tullit suspendoidaan niiden osalta ilmoitettuna kautena, ilmoitetuilla tasoilla ja ilmoitettujen yhteisön tariffikiintiöiden rajoissa.
TAULUKON PAIKKA
2. Edellä 1 kohdassa lueteltujen tuotteiden, joille jo myönnetään alempi tai samansuuruinen tulli muun tullietuusmenettelyn nojalla, tuonteja ei lueta niitä vastaaviin tariffikiintiöihin.
2 artikla
1. Edellä 1 artiklan 1 kohdassa järjestysnumerolla 09.0015 ja 09.0017 osoitettujen tariffikiintiöiden osalta jäsenvaltiot voivat lukea mainittuihin tariffikiintiöihin muuta CN-koodiin 4801 00 90 kuuluvaa paperia, joka vastaa yhdistetyn nimikkeistön toisen osan 48 ryhmän täydentävässä huomautuksessa 1 olevaa sanomalehtipaperin määritelmää, vesileimoja koskevaa osaa lukuun ottamatta, sanotun kuitenkaan rajoittamatta yhteisön kansainvälisten velvoitteiden soveltamista.
2. 30 päivästä marraskuuta 1994 1 artiklan 1 kohdassa sanomalehtipaperille osoitetuista kiintiöistä jäljellä olevat osat, joita ei ole tosiasiallisesti käytetty 29 päivänä marraskuuta 1994 tai joita ei todennäköisesti käytetä ennen 31 päivää joulukuuta 1994, voidaan käyttää kyseisten tuotteiden tuontiin Kanadasta tai muusta kolmannesta maasta.
3 artikla
Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa tarvittavat hallinnolliset toimenpiteet tehokkaan hallinnon varmistamiseksi.
4 artikla
Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on pyyntö etuuskohtelun myöntämisestä tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseinen jäsenvaltio lukee komissiolle lähetettävällä tiedonannolla tarvettaan vastaavan määrän kiintiön määrään.
Kiintiöön lukemista koskevat pyynnöt, joissa mainittujen ilmoitusten vastaanottamispäivä on ilmoitettu, lähetetään viivytyksettä komissiolle.
Komissio antaa luvan kiintiöön lukemiseen niiden päivien mukaisessa järjestyksessä, jossa kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siltä osin kuin käytettävissä oleva määrä sen sallii.
Jos jäsenvaltio ei käytä kiintiöön luettuja määriä, se palauttaa ne mahdollisimman pian vastaavaan kiintiöön.
Jos pyydetyt määrät ylittävät kiintiössä jäljellä olevan määrän, se jaetaan tasan pyyntöjen kesken. Komissio ilmoittaa tästä jäsenvaltioille.
5 artikla
Jokaisen jäsenvaltion on taattava tuojille yhtäläinen ja jatkuva mahdollisuus käyttää kiintiöitä, jos niissä jäljellä oleva määrä sen sallii.
6 artikla
Jäsenvaltioiden ja komission on oltava läheisessä yhteistyössä tämän asetuksen noudattamisen varmistamiseksi.
7 artikla
Komissio voi asetuksella suspendoida sitruunoille ja manteleille, järjestysnumerot 09.0039 ja 09.0041, avattujen tariffitoimenpiteiden soveltamisen, jos osoittautuu, ettei säädetystä vastavuoroisuudesta ole enää varmuutta.
8 artikla
Tämä asetus tulee voimaan 1 päivänä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisinaan kaikissa jäsenvaltioissa.
Tehty Brysselissä 16 päivänä joulukuuta 1993.

Labels: 3
17
1
6